OpenLLM-France/wikimedia huggingface dataset:
# Estadi Municipal de Mahamasina

L'Estadi Municipal de Mahamasina (en francès: Stade Municipal de Mahamasina) és un estadi esportiu situat a la ciutat d'Antananarivo, Madagascar.
Té una capacitat per a 22.000 espectadors. Principalment és utilitzat per partits de futbol, rugbi a 15 i atletisme.
L'any 2005 s'hi produí una allau humana que matà dues persones durant el partit Kaizer Chiefs contra USJF Ravinala. El 26 de juny de 2016, durant un concert gratuït, una bomba detonà matant a dues persones i ferint-ne al voltant de 80.
El 8 de setembre de 2018 una estampida a l'entrada a l'estadi matà una persona i en ferí 37.
El 26 de juny de 2019, un mínim de 16 persones van morir i 101 resultaren ferides en una aglomeració abans d'un concert de la cantant Rossy el dia de la independència.

## Referències

* ↑ «Llistat d'estadis». worldstadiums.com. Arxivat de l'original el 2021-04-23. [Consulta: 9 setembre 2020].
* ↑ "African stadium stampede kills two" Arxivat 2012-02-24 a Wayback Machine. (article of ESPN)
* ↑ «Madagascar stadium blast kills two - BBC News». BBC News.
* ↑ Barnes, Tom «'At least one dead and 37 injured' in Madagascar football stadium stampede». The Independent, 08-09-2018.
* ↑ BEZAIN, LAETITIA. «Stadium stampede in Madagascar's capital kills 15, wounds 80». ABC News, 26-06-2019.
# Marseilles (Ohio)

Marseilles és una població dels Estats Units a l'estat d'Ohio. Segons el cens del 2000 tenia 124 habitants.

## Demografia

Segons el cens del 2000, Marseilles tenia 124 habitants, 48 habitatges, i 33 famílies. La densitat de població era de 478,8 habitants per km².
Dels 48 habitatges en un 35,4% hi vivien nens de menys de 18 anys, en un 58,3% hi vivien parelles casades, en un 8,3% dones solteres, i en un 29,2% no eren unitats familiars. En el 22,9% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,8% tenia menys de 18 anys, un 4% entre 18 i 24, un 36,3% entre 25 i 44, un 23,4% de 45 a 60 i un 10,5% 65 anys o més.
L'edat mediana era de 35 anys. Per cada 100 dones de 18 o més anys hi havia 100 homes.
La renda mediana per habitatge era de 45.000 $ i la renda mediana per família de 46.875 $. Els homes tenien una renda mediana de 27.917 $ mentre que les dones 20.625 $. La renda per capita de la població era de 14.852 $. Aproximadament el 6,5% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marseilles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Marseilles». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mormia bryophila

Mormia bryophila és una espècie d'insecte dípter pertanyent a la família dels psicòdids que es troba a Europa: és un endemisme de França.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 6 maig 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Muséum National d'Histoire Naturelle, 2003-2012 (francès)
* ↑ 2008-2010 Conservation-Nature Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)

## Enllaços externs

* BioLib (anglès)
# Mormia canlaonis

Mormia canlaonis és una espècie d'insecte dípter pertanyent a la família dels psicòdids.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 2 maig 2012].
* ↑ uBio (anglès)
* ↑ uBio (anglès)

## Bibliografia

* Curler, G. R. i Courtney, G. W., 2009. A revision of the world species of the genus Neotelmatoscopus Tonnoir (Diptera: Psychodidae). Systematic Entomology, 34: 63–92. «Enllaç».

## Enllaços externs

* Encyclopedia of Life (anglès)
* ION (anglès)
# Narduroides

Narduroides és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Narduroides salzmannii (Boiss.) Rouy
# Municipi de Vejen

El municipi de Vejen és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Rødding, Brørup, Holsted i Vejen. El municipi és situat al sud de la península de Jutlàndia, a la Regió de Syddanmark, abastant una superfície de 814 km². Forma part de la Regió metropolitana de l'est de Jutlàndia.
La ciutat més important i seu administrativa del municipi és Vejen (9.045 habitants el 2009). Altres poblacions del municipi són:
* Askov
* Brørup
* Bække
* Føvling
* Gesten
* Glejbjerg
* Jels
* Holsted
* Hovborg
* Lintrup
* Lindknud
* Rødding
* Sønder Hygum
* Store Andst
* Skodborg
* Stenderup
* Tobøl
* Øster Lindet

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 5535 | 26,1 |
| Det Radikale Venstre | 235 | 1,1 |
| Det Konservative Folkeparti | 2919 | 13,8 |
| Socialistisk Folkeparti | 2016 | 9,5 |
| Lokallisten | 459 | 2,2 |
| Dansk Folkeparti | 1507 | 7,1 |
| Venstre | 8552 | 40,3 |

### Alcaldes

| Alcalde | Període | Partit |
| Egon Fræhr | 1-1-2007 a 31-12-2009 | Venstre |
| | 1-1-2010 a 31-12-2013 | |

## Referències

* ↑ Befolkningsforhold i Østjylland Arxivat 2011-07-19 a Wayback Machine., Planlægning over grundvand (Agència de planificació), Miljøministeriet (Ministeri de Medi ambient)
* ↑ (danès) Resultats eleccions municipals a Vejen
# Nals

Nals (italià Nalles) és un municipi italià, a dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 1.634 habitants. Limita amb els municipis d'Andrian (Andriano), Eppan (Appiano), Gargazon (Gargazzone), Unsere Liebe Frau im Walde-St. Felix (Senale-San Felice), Terlan (Terlano), i Tisens (Tesimo).
Nals és un principal lloc de turisme, ja que hi ha uns 80 allotjaments per l'ho petit que és.

## Situació lingüística

| Pertinença lingüística (cens 2001) | 94,62% alemany |
| Pertinença lingüística (cens 2001) | 5,05% italià |
| Pertinença lingüística (cens 2001) | 0,33% ladí |

## Administració

Llista d'alcaldes :
| Període | Identitat | Partit |
| 2004- | Franz Pircher | SVP |
# Myiozetetes

Myiozetetes és un gènere d'ocells de la família dels tirànids (Tyrannidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Myiozetetes cayanensis - tirà reial de coroneta groga.
* Myiozetetes similis - tirà reial sociable.
* Myiozetetes granadensis - tirà reial capgrís.
* Myiozetetes luteiventris - tirà reial pit-llistat.
# Mykines (Mykines)

Mykines ['mi:tʃɪneːs] és un poble situat a l'illa de Mykines, a les illes Fèroe. Forma part del municipi de Sørvágur. L'1 de gener de 2021 tenia 16 habitants.
La localitat s'assenta a l'extrem occidental de la petita illa de Mykines. És l'únic nucli habitat d'una illa on no hi ha cap carretera. Per arribar-hi cal fer-ho en ferri o helicòpter. El ferri visita el poble 2 cops al dia de l'1 de maig al 31 d'agost; els mesos d'hivern no hi ha servei.
Enfront del poble hi ha la petita illa de Mykinesholmur. Un pont penjant de 35 metres d'alçada sobre el mar, que connecta les dues illes des del poble de Mykines, és el seu principal atractiu turístic més enllà de l'aspecte pintoresc de les seves cases.
Anàlisis palinològiques han demostrat q vers el 625 hi creixia ordi i civada a la zona, segurament conreats pels primers pobladors eremites o religiosos.
El 25 d'abril d'un any indeterminat entre el 1580 i el 1600 50 barques van naufragat amb tots els homes amb edat de treballar de Mykines. No hi va haver supervivents. Es considera que entre 200 i 300 homes van perdre-hi la vida, convertint-se en el pitjor naufragi que ha vist mai en un sol any l'arxipèlag.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 24 agost 2021]. «Base de dades estadística de les Illes Fèroe»
* ↑ «Horaris d'helicòpters» (en feroès i anglès). Atlantic Airways. [Consulta: 9 desembre 2019].
* ↑ «Travel plan» (en anglès). mykines.fo. [Consulta: 9 desembre 2019].
* ↑ «Línia 36 Sørvágur - Mykines» (en anglès). Strandfaraskip Landsins. Arxivat de l'original el 2021-10-07. [Consulta: 9 desembre 2019].
* ↑ «Mykines» (en anglès). faroeislands.dk. [Consulta: 9 desembre 2019].
* 1 2 «Events in the history of Mykines» (en anglès). http://heima.olivant.fo. Arxivat de l'original el 2006-07-20. [Consulta: 9 desembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Sørvágur. (feroès)
* Pàgina oficial de l'Aeroport de Vágar (feroès) (anglès)
* Horaris del transport en helicòpter a les Illes Fèroe. Companyia Atlantic Airways. (feroès) (anglès)
# Narinkhol

Narinkhol (kazakh: Нарынқол) és una localitat del districte de Raimbek, a la província d'Almati (Kazakhstan). Es tracta del centre administratiu del districte rural de Narinkhol. Es troba a prop de la frontera amb la Xina, a uns 82 quilòmetres a l'est-sud-est (ESE) de Keguén, el centre administratiu del seu districte, a 1.801 msnm.
El 2009 hi vivien 7.731 persones (3.806 homes i 3.925 dones).

## Referències

* ↑ «Narynkol» (en anglès). GeoNames. Arxivat de l'original el 11 abril 2013. [Consulta: 4 abril 2013].
* ↑ «Итоги Национальной переписи населения Республики Казахстан 2009 года» (en rus). Agència Estadística del Kazakhstan. Arxivat de l'original el 27 de febrer 2013. [Consulta: 23 març 2021].

## Enllaços externs

* Mapa topogràfic de l'àrea de Narinkhol (en rus)
# Narinder Singh Kapany

Narinder Singh Kapany (Moga, 31 d'octubre de 1926 - Redwood City, 4 de desembre de 2020) fou un científic indi de religió sikh nacionalitzat estatunidenc.
Els seus treballs es basen en la fibra òptica i comunicacions, àmpliament reconegut com a «pare de la fibra òptica»; es va graduar a la Universitat d'Agra, pioner en la recerca de fibres òptiques a l'Imperial College de Londres, on va obtenir el Doctorat el 1955 treballant amb Harold Hopkins.
Va escriure el seu primer llibre titulat Fibres òptiques. Principis i aplicacions el 1967, i esmentat com un dels set herois no cantats per la revista Fortune en la seva edició «Homes de Negocis del Segle» del 22 de novembre de 1999.
La seva recerca i invents abasten fibres òptiques per a imatges mèdiques, làsers, instruments biomèdics, energia solar i vigilància de contaminació.

## Referències

* ↑ García, Bibiana. «El físico indio que dobló la luz». OpenMind, 30-10-2018. [Consulta: 11 gener 2019].
# Nelly van Ree Bernard

Nelly van Ree Bernard (Països Baixos, 1923 - Barcelona, 2012) fou una musicòloga i constructora d'instruments musicals.
Nelly van Ree va néixer als Països Baixos i va créixer a Barcelona, on va aconseguir el diploma de piano a l'Acadèmia Marshall l'any 1945. Va concloure els estudis de disseny interior l'any 1949 a Amsterdam. Va estudiar clavicèmbal amb el professor Jaap Spigt a partir de l'any 1960, visqué un any a l'Índia (1968-1969) per estudiar la música hindustànica amb el Dr. Premlata Sharma (Varanasi). Quan va tornar de l'Índia, va canviar gradualment el clavicèmbal pel clavicordi i va començar a concentrar-se en la música ibèrica del segle xvi, amb l'ajuda de Santiago Kastner (Lisboa). Va formar el conjunt instrumental i de veu Música Ibérica i va començar a redissenyar instruments antics (tipus de saltiris i clavicordis), que reproduí i construí a partir dels plànols de diversos constructors d'Alemanya i Holanda. Va reconstruir la interpretació d'aquests instruments, enregistrant-ne diversos aspectes en discs i cassets. A més a més, donà conferències i cursos sobre la música antiga espanyola i la música hindustànica a diverses escoles i universitats holandeses i estrangeres. A partir de l'any 1966 va organitzar cursos, conferències, exposicions i demostracions d'aquests instruments al centre Het Duintje, on els visitants podien veure tres clavicordis i vuit saltiris que havia construït ella mateixa, fins a l'any 1993.
Va deixar el llegat dels seus instruments, plànols i textos al Museu de la Música de Barcelona.

## Referències

* ↑ Otaola, Paloma. Tradición y modernidad en los escritos musicales de Juan Bermudo: del Libro primero (1549) a la Declaración de instrumentos musicales (1555). Kassel: Edition Reichenberger, 2000 [Consulta: 10 març 2015].
* ↑ van Ree Bernard, Nelly. The keyed monochord rediscovery of a forgotten instrument, a hypothetical reconstruction, with musical examples. Holand: Muziekcentrum Het Duintje, 1993 [Consulta: 10 març 2015].
* ↑ «Col·lecció Nelly van Ree». Museu de la Música de Barcelona. [Consulta: 10 març 2015].

## Enllaços externs

* Col·lecció Nelly van Ree al Museu de la Música de Barcelona
# Nevus de Becker

El nevus de Becker (també conegut com a melanosi de Becker, melanosi neviforme i nevus epidèrmic pilós pigmentat i nevus spilus tardus) és un trastorn de la pell que afecta predominantment en els homes.$^{:687}$ El nevus generalment apareix inicialment com una pigmentació irregular (melanosi o hiperpigmentació) al tronc o al braç superior (encara que altres àrees del cos es poden afectar), i augmenta de forma irregular i gradual, on hi creix pèl espès (hipertricosi). El nevus és forma per un creixement excessiu de l'epidermis, de les cèl·lules de pigment (melanòcits), i dels fol·licles pilosos. Aquesta forma de nevus va ser documentada per primera vegada en 1948 pel dermatòleg nord-americà Samuel William Becker (1894-1964).

## Referències

* ↑ Diccionari Enciclopèdic de Medicina
* ↑ James, William D.; Berger, Timothy G.; et al.. Andrews' Diseases of the Skin: clinical Dermatology. Saunders Elsevier, 2006. ISBN 0-7216-2921-0.
* ↑ Ngan, Vanessa. http://www.dermnetnz.org/lesions/beckers-naevus.html
* ↑ synd/774 a Who Named It
# Muxika

Muxika és un municipi de la província de Biscaia, País Basc, pertanyent a la comarca de Busturialdea-Urdaibai. L'actual configuració del municipi es remunta a 1966 quan Muxika es va annexionar els veïns municipis rurals d'Ibarruri i Gorozika, que van passar a ser barris del municipi.

## Topònim

L'actual municipi és hereu de l'antiga anteiglesia d'Ugarte de Múgica. Originalment l'anteiglesia s'anomenava San Vicente de Uharte, així consta en el primer document que l'esmenta. És la donació de 1082 de l'església de Sancti Vincenti de Vharthe (així consta en el document original en llatí) al Monestir de San Millán de la Cogolla. Ugarte és el nom del principal barri i capital actual del municipi. A principis del segle xiv sorgeix en territori de l'anteiglesia el llinatge dels Múgica (Muxica segons la grafia antiga castellana). El llinatge dels Múgica sorgeix arran d'una divisió del poderós llinatge dels Avendaño, que s'havia fet al llarg del segle anterior amb un patrimoni considerable a Àlaba i Biscaia.
Hurtado García de Avendaño, parent major del llinatge, va dividir les seves possessions entre els seus tres fills, i a un d'ells, Juan Galíndez, li va correspondre el solar de Muxika, on hi construeix la casa-torre de Múgica i comença un nou i poderós llinatge, els Muxica o Múgica. El solar i la casa-torre de Muxika se situaven en el barri de San Román de l'anteiglesia de San Vicente de Uharte, on controlava la ruta que anava de Guernica a Amorebieta i Mungia, així com el pas del riu Oka. Des d'aquest baluard els Múgica van acabar controlant l'anteiglesia i altres territoris de Biscaia. També van obtenir el patronatge de la parròquia de San Vicente de Uharte, per tot això la anteiglesia va passar a ser conegut com a Ugarte de Múgica. Així Múgica, és realment el nom del llinatge que va dominar aquesta terra entre els segles xiv i xv.
No obstant això el nom de la família sembla provenir del lloc on van establir la seva casa-torre. Sobre l'origen últim del topònim existeixen dues teories. La primera relaciona Muxika amb altres topònims de la zona que presenten la mateixa terminació -ika: Guernica, Gatika, Ordorika, Gorotzika, etc.; o la similar -aka: Mundaka, Meñaka, etc. Segons aquesta teoria aquest seria un sufix d'origen cèltic, potser un estat més antic de l'actual sufix locatiu -aga. El significat del nom romandria fosc, potser pogués estar relacionat amb algun nom propi. L'altra teoria afirma que Muxika podria tractar-se simplement d'un fitònim, ja que muxika és el nom que rep en euskera el fruit del préssec.

## Enllaços externs

* Muxika a Google Maps
# Muzaffar Husayn

Muzaffar Husayn fou un sultà timúrida d'Herat que va governar de 1506 al 1507. Era el fill de Hussayn Bayqara i germà de Abu l-Ala Faridun ibn Hussayn Bayqara. Badi al-Zaman, el seu germà gran, s'havia revoltat almenys dues vegades contra el pare, però quan aquest va morir es va proclamar successor; Muzaffar Husayn tenia alguns suports entre la noblesa i els emirs i no el va reconèixer i es va proclamar sultà. L'amenaça dels uzbeks era imminent i Baber de Kabul va arribar a Herat per ajudar, però els dos germans no van aturar la lluita i Baber es va retirar. Poc mesos després els uzbeks dirigits per Muhàmmad Xaibani es van apoderar d'Herat; els dos germans van fugir i Muzaffar va morir poc després (vers 1508).

## Referències

* ↑ Memoirs of Zehir-Ed-Din Muhammed Baber: Emperor of Hindustan (en anglès). Longman, Rees, Orme, Brown, & Green, 1826, p. 180.
# Múscul extensor llarg del dit gros del peu

El múscul extensor propi del dit gros del peu o extensor llarg del dit gros del peu (musculus extensor hallucis longus), és un múscul del cos humà que està situat en el compartiment anterior de la cama; concretament, entre el múscul tibial anterior –per dins– i el múscul extensor llarg dels dits del peu –per fora–. La seva contracció provoca el moviment d'extensió de les falanges del dit gros del peu sobre el metatars, i assisteix en la inversió del peu.
La paràlisi d'aquest múscul ocasiona la flexió de l'articulació interfalàngica distal.

## Insercions

S'origina en la superfície anterior de la meitat inferior del peroné i, al mateix nivell, en la membrana interòssia. Ocasionalment, en el seu origen, apareix unit a l'extensor llarg dels dits del peu.
Les fibres descendeixen i acaben en un tendó que ocupa la vora anterior del múscul, passa a través del compartiment del lligament anul·lar anterior del tars, creuant des del costat lateral cap al costat medial dels vasos tibials anteriors, a prop de la corba del turmell. Finalment, s'insereix en la base de la falange distal del dit gros del peu. Normalment s'insereix a la base de la falange proximal una expansió del costat medial del tendó.
A cada costat de la zona de l'articulació metatarsofalàngica, el tendó presenta una petita prolongació que cobreix la superfície de l'articulació.

## Innervació i irrigació

Els vasos tibials anteriors, que l'irriga, i el nervi peroneal profund, que l'innerva, se situen entre ell i el múscul tibial anterior.

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 març 2015].
* ↑ Anatomía y movimiento humano: Estructura y funcionamiento. Accés el 4 de febrer de 2011.
    Aquest article incorpora text de l'edició de l'Anatomia de Gray en domini públic.

## Galeria d'imatges

* El tendó del múscul extensor llarg del dit gros del peu, situat entre el tibial anterior i l'extensor llarg dels dits del peu.
* Les beines mucoses dels tendons del turmell. Cara medial.
* Nervis profunds de la cara anterior de la cama.
* Nervis de la part dorsal del peu.

## Enllaços externs

* -1657470947 al GPnotebook
* Figura anatòmica: 15:st-04 a Human Anatomy Online, SUNY Downstate Medical Center - "La cama: músculs"
* LUC exhl
* Extensor+hallucis+longus al Diccionari d'eMedicine
* University of Washington Arxivat 2003-12-08 a Wayback Machine.
# Niederschaeffolsheim

Niederschaeffolsheim (en alsacià Níderschafelse) és un municipi francès, situat a la regió del Gran Est, al departament del Baix Rin. L'any 1999 tenia 1.268 habitants.
Forma part del cantó de Haguenau, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 991 | 1.042 | 1.202 | 1.222 | 1.267 | 1.268 |

## Administració

Llista d'alcaldes :
| Període | Identitat |
| 1953-1977 | Ernest Paulus |
| 1977-2001 | Emile Kautzmann |
| 2001- | Fernand Vierling |
# Niederrœdern

Niederrœdern (en alsacià Níderreddere) és un municipi francès, situat a la regió del Gran Est, al departament del Baix Rin. L'any 1999 tenia 846 habitants.
Forma part del cantó de Wissembourg, del districte de Haguenau-Wissembourg i de la Comunitat de comunes de la Plana del Rin

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 643 | 672 | 696 | 727 | 769 | 846 |

## Administració

Llista d'alcaldes :
| Període | Identitat | Partit |
| 2001- | Jacques Studer | |
# Nessa (Còrsega)

Nessa (en cors Nessa) és un municipi francès, situat a la regió de Còrsega, al departament d'Alta Còrsega. L'any 1999 tenia 77 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 97 | 97 | 98 | 100 | 91 | 77 |

## Administració

Llista d'alcaldes :
| Període | Identitat | Partit | Qualitat |
| 2001- | Michel Pascal Nobili | UMP | |

## Personatges il·lustres

* Don-Gregorio Salvini
# Nike-Apache

El Nike Apache va ser un coet sonda de dos etapes usat per la NASA per enlairar instruments en l'atmosfera superior. El Nike Apache va ser llançat 636 vegades entre 1961 i 1978, pel seu baix cost (US$6000) i la capacitat per ser llançat des de molts llocs.
El Nike Apache es va utilitzar per donar suport a una gran varietat de càrregues útils per estudiar també una àmplia gamma de temes, inclosa la radioastronomia, la meteorologia, aeronomia, les condicions atmosfèriques, la física del plasma i la física solar. La NASA els va fer volar des del Brasil, Canadà, Índia, Noruega, Pakistan, Espanya, Suècia, Surinam, en tots els EUA, i sobre el USS Croatan (CVE-25). El pes màxim de càrrega útil va ser de 36 kg. i l'altitud màxima al voltant 200 km. Nike Apache va ser el primer coet llançat per l'Índia des de TERLS (Thumba Equatorial Rocket Launching Station) de Kerala el 1963. La configuració del Nike-Apache també va ser utilitzat per una variació del coet objectiu MQR-13 BMTS.

## Referències

* ↑ Parsch 2002

## Enllaços externs

* Nike Apache a Encyclopedia Astronautica
* Parsch, Andreas. «USAMICOM MQR-13 BMTS». Directory of U.S. Military Rockets and Missiles. designation-systems.net, 2002. [Consulta: 6 gener 2011].